**Настаўнік:** Дамасевіч В.А.

**Клас:** 5 “Б”

**Тэма ўрока:** Загадкі

**Мэта ўрока**: стварыць умовы для знаёмства вучняў з жанрам загадкі, яе кампанентамі; садзейнічаць развіццю ўмення выразна чытаць, адгадваць і складаць загадкі; спрыяць знаёмству з паходжаннем загадкі і прычынамі ўзнікнення; стварыць умовы для развіццю кемлівасці, уяўлення, творчай фантазіі вучняў, цікавасці да набыткаў беларускага фальклору.

**Эпіграф**:

Яе мы сябрам называем,

Яна нам тайны адкрывае,

Мы з ёй павінны век дружыць,

Бо вучыць нас на свеце жыць. *(Кніга)*

**Абсталяванне**: вучэбны дапаможнiк для 5 класа (2016, ч.1); індывідуальны рабочы ліст па тэме “Загадкі”, карткі з індывідуальнымі заданнямі, выстава кніг “Чытаем загадкі”.

**Ход урока**

**І. Арганізацыйны момант** (3 хв.)

**Настаўнік**.

Весела звініць званок – пачынаем мы ўрок.

Добры день! Сядайце.

Дзверы ў веды адчыняйце.

Ці ўсе правільна сядзяць?

Ці ўсе ўважліва глядзяць?

**Вучні**. (разам)

Мы ўрок пачаць гатовы,

Добра будзем працаваць!

**Настаўнік**. Я рада вас вітаць на ўроку беларускай літаратуры, які мне хочацца пачаць з верша Анатоля Вярцінскага:

Ты ў такім шчаслівым узросце,

Калі сэрца не знае злосці,

Калі ўсё яшчэ наперадзе –

І дарогі, і масты,

Калі ўсё – на тым беразе,

А на гэтым – толькі ты.

Ты ў такім шчаслівым узросце,

Калі сэрца не знае злосці,

Калі яму лёгка – лёгка біцца,

Калі вельмі хочацца вучыцца.

**Настаўнік.** Я спадзяюся, што вам вельми хочацца вучыцца.Сёння ў вас наперадзе цікавае знаёмства з таямніцамі беларускай літаратуры

*(Гучыць песня “Спадчына”)*

**Настаўнік**. Вы праслухалі ўрывак з песні “Спадчына” ў выкананні славутага беларускага ансамбля “Песняры”. Словы Янкі Купалы, музыка

* Як вы разумееце значэнне слова “Спадчына”?
* Якая спадчына засталася нам ад нашых далёкіх продкаў?
* (вусная народная творчасць - фальклор)

**І. Паўтарэнне вывучанага пра жанры вуснай народнай творчасці** (5 хв.)

* Назавіце жанры вуснай народнай творчасці.

*Жанры вуснай народнай творчасці*

 *↓ ↓ ↓ ↓ ↓ ↓ ↓ ↓*

 *Прыказка казка легенда прымаўка паданне загадка песня міф*

* З якімі жанрамі вы ўжо пазнаёміліся?

*(казка, легенда)*

* Што такое казка?

*(Казка – гэта займальны аповед пра неверагодныя і фантастычныя падзеі і прыгоды)*

* Назавіце віды народных казак.

*(Чарадзейныя, пра жывёл, бытавыя)*

* Што такое легенда?

*(Легенда – гэта фантастычнае апавяданне,заснаванае на паэтызацыі гістарычных падзей і ўслаўленні народных герояў)*

**ІІ. Вызначэнне тэмы і мэт урока** (5 хв.)

**Настаўнік**. Я спадзяюся, што ўсім вам вельмі хочацца атрымаць новыя веды ў галіне вуснай народнай творчасці, таму з задавальненнем і ахвотай будзеце працаваць сёння на ўроку. А якая тэма ўрока – здагадайцеся самі па малюнку.*(малюнак “Пытальнік”)*

**Настаўнік**. Так, тэма ўрока – Загадка як жанр вуснай народнай творчасці.

* На дошцы запісана пытанне. Прачытайце яго.

*Чаму вучымся мы, чытаючы, загадваючы і адгадваючы загадкі?*

* Ці можаце вы адказаць на гэтае пытанне?
* Давайце разам сфармулюем мэту ўрока. Што нам неабходна

зрабіць, каб адказаць на гэтае пытанне?

Запіс на дошцы:

Пазнаёміцца…… *з жанрам загадкі*

Даведацца ……. *пра прычыны ўзнікненне загадак, іх першапачатковае прызначэнне, прынцыпы стварэння*

Вучыцца *.......выразна чытаць, адгадваць і складаць загадкі*

Вызначыць …… *ролю загадкі ў жыцці чалавека*

Вельмі добра. А працаваць вы будзеце сёння не ў сшытках, а на індывідуальных рабочых лістах, якія ляжаць у вас на партах. Запішыце на іх дату, тэму ўрока.

**Настаўнік**. У якасці эпіграфа я абрала загадку. Паслухайце яе і паспрабуйце адгадаць, які прадмет тут схаваны, хто будзе нашым памочнікам і дарадцам на ўроку.

*(Вучань выразна чытае эпіграф)*

Яе мы сябрам называем,

Яна нам тайны адкрывае,

Мы з ёй павінны век дружыць,

Бо вучыць нас на свеце жыць. (Кніга)

**ІV. Вывучэнне новага матэрыялу**

**Настаўнік.**У духоўнай спадчыне беларускага народа загадкам належыць значнае месца. Сёння беларусы маюць каля 3500 загадак. Многія беларускія загадкі вельмі даўнія па часе ўзнікнення*.* Першае, пра што мы даведаемся, чаму ўзнік такі жанр вуснай народнай творчасці, як загадка, якія прычыны можна назваць.

**1. Індывідуальнае паведамленне вучня па тэме “Першапрычына ўзнікнення загадак”.** (3 хв.

**Настаўнік.** Паслухайце паведамленне пра першапрычыну ўзнікнення загадак

**Пытанне класу:** Чаму першыя загадкі былі прысвечаны з’явам прыроды? Патлумачце.

*Загадкі – адзін з самых старажытных жанраў вуснай паэтычнай творчасці народа. Яны даносяць да нас асаблівасці светаўспрымання нашых продкаў, якія стваралі загадкі не проста для забавы. Адухаўляючы прыроду, старажытны чалавек і ў загадках пакланяўся небу, сонцу, зорам, агню, дрэвам. Гэта азначае, што першыя загадкі прысвячаліся менавіта з’явам прыроды, якая мела ўладу над чалавекам. Загадкі развіваюць назіральнасць і разважлівасць, здагадлівасць і кемлівасць,трэніруюць памяць.*

**2. Работа з падручнікам.** (3 хв.)

Працягваемвызначацьпрычыныўзнікнення загадак. А дапаможа нам кніга – падручнік. На мінулым уроку ва атрымалі апераджальнае заданне – пазнаёміцца з артыкулам “Загадкі”. Звернемся да падручніка на старонцы 55-56. Вам неабходна вызначыць і запісаць на індывідуальных лістах асноўныя прычыны ўзнікнення загадак.

**Настаўнік.** У працэсе працы на ўроку не забывайце асноўныя правілы

Мае вочы глядзяць і ўсё бачаць,

Мае вушы слухаюць і ўсё чуюць,

Спачатку думаю, потым гавару,

Помню, што ў класе я не адзін.

*Прычыны ўзнікнення загадак.*

*1) Людзі стараліся перахітрыць варожыя сілы.*

*2) Людзі развівалі кемлівасць, знаходлівасць, розум.*

*3) Адлюстроўвалі сваё светаўспрыманне.*

**3. Работа ў парах. Фармуліроўка азначэння паняцця “загадка”.** (2 хв.)

**Настаўнік**. Нашы продкі, адухаўляючы прыроду, надзялялі многія прадметы і з’явы чалавечымі якасцямі здольнасцю думаць і адчуваць. Людзі верылі, што расліны і жывёлы разумеюць іх мову.

Давайце паспрабуем сфармуляваць азначэнне паняцця загадка. Звярніцеся да індывідуальнага рабочага ліста і ўстаўце патрэбныя словы.

*(Загадка – гэта ………… апісанне …………… прадмета ці з’явы, якое патрабуе…………….. )*

*(Загадка – гэта вобразнае апісанне ўтоенага прадмета ці з’явы, якое патрабуе разгадкі )*

- Прачытайце яшчэ раз і раскажыце адзін аднаму ў парах азначэнне загадкі.

**Ці ведаеце вы, што!!!** Ва ўсіх усходніх славян, а таксама і ў заходніх (палякаў, славакаў, чэхаў) ёсць аднолькавыя загадкі:

*Маленькае, залаценькае. (Сонца)*

*Чырвоненькі пеўнік па жэрдачцы скача. (Агонь)*

*У сакавітым гаршочку кашка смачненькая. (Арэх)*

 – А ці можам мы сцвярджаць, што загадкі ва ўсіх народаў аднолькавыя?

*(Не, бо на іх змест уплываюць асаблівасці побыту кожнага народа, прыродныя ўмовы)*

Руская. *Сито вито, золотом обито. (Неба)*

Польская. *Якое стварэнне мае косці звонку, а цела ўнутры?(Рак)*

Славацкая. *На полі блішчыць, да зямлі прыціскаецца. (Каса)*

Украінская. *Олена зелена – поцілуй – свербить, болить і чухати хочется. (крапіва)*

**4. Работа з падручнікам.** (2 хв.)

 **Настаўнік**. Звярніцеся да матэрыяла падручніка і вызначце, на якіх асноўных спосабах грунтуецца будова загадак.

*Спосабы будовы загадак*

*Супастаўленне Без рук, а малюе, без зубоў, а кусае. (Мароз)*

*Параўнанне Гудзе, як пчала, ляціць, як страла, крыламі не махае, хто адгадае? (Самалёт)*

*Апісанне Круглы, як сонца, шыпіць пад ім донца. Падрумяніцца бачак – скоціцца пад ручнічок. (Блін)*

*Пераноснае значэнне. Худы канёк, а ўсё мора выпіў.(Лыжка)*

**Фізкультхвілінка**(2 хв.)

Настаўнік па чарзе задае пытанні, а вучні хорам адказваюць “Вось так!” і жэстам паказваюць патрэбнае дзеянне.

- Як жывеш? – Вось так! (Паказваюць вялікі палец.)

- Як ідзеш? – Вось так! (Прабегчыся пальцамі абедзвюх рук па стале).

- Як бяжыш? – Вось так! (Сагнуць рукі ў локцях і паказаць, як рухаюць імі ў час бегу.)

- Ноччу спіш? – Вось так! (Рукі – пад шчаку, пакласці на іх галаву.)

- Як глядзіш? – Вось так! (Паміргаць вачыма).

- Як бярэш? – Вось так!

- Як даеш? – Вось так!

- Як жартуеш? – Вось так! (Надзьмуць шчокі і злёгку стукнуць па іх далонямі).

- Як гразіш? – Вось так! (Пагразіць пальчыкам).

- Як смяешся? – Вось так! (Усе ўсміхаюцца).

**Гімнастыка для вачэй “Столь – сцяна - падлога”**

**5. Паведамленне настаўніка пра віды загадак.** (2 хв.)

**Настаўнік**. Уважліва слухайце маё паведамленне і запішыце ў рабочыя карткі віды загадак (*заданне 3).*

Загадкі не толькі цікавыя, займальныя, яны і мілагучныя, складаныя, падобныя да кароценькіх вершаў. Мова загадак – жывая народная мова, вобразная, сакавітая, трапная, надзвычай выразная. У загадках выяўляецца фантазія народа, яго розум, кемлівасць, пачуццё гумару.

Некаторыя загадкі нагадваюць **задачы**: *Ляцелі галкі, стаялі палкі. Як сядуць яны па адной – галка лішняя, як сядуць яны па дзве – палка лішняя. Колькі было галак і колькі палак?*

 *Тры палкі і чатыры галкі*

 Іншыя загадкі ўяўляюць сабой кароценькія **пытанні**: *Хто расказвае моўчкі?* (кніга)

Ёсць загадкі, якія маюць жартаўлівы характар – гэта **загадкі-жарты**.

*Што робіць дворнік, калі ў яго на галаве сядзіць верабей? (спіць)*

 У многіх загадках падаецца вобразнае апісанне прадмета, прадмет адгадваецца па яго асноўных якасцях. Гэта **загадкі – апісанні**. *Маленькае, залацістае, усё поле асвеціць.(сонца)*

 Больш сучасны від загадак – **Лагагрыф і метаграма. Лагагрыф –** гэта від загадкі, для рашэння якой трэба адшукаць загаданае слова і ўтварыць ад яго новыя словы перастаноўкаю ці выкідваннем асобных складоў і літар.

*Да ўзвышша зычную дадай –*

*Машыну ў хату заганяй. (Гара-гараЖ)*

**Метаграмы** – гэта загадкі, у якіх пры змене літары з загаданага слова атрымліваецца іншае.

*З Е дружу з будаўнікамі.*

*З А купляй у хлебнай краме. (бЕтон - бАтон)*

**Пытанне вучням**: назавіце асноўныя віды загадак.

* Які від загадак вам знаёмы, а з якім вы яшчэ не сустракаліся?

**6. Хвілінка кемлівасці.**

**Настаўнік**. Я хацела, каб наш урок быў не толькі карысным, але і яркім, каляровым. Для гэтага папрасіла старэйшых вучняў нашай школы, каб яны намалявалі мне малюнкі да некаторых загадак. Але, напэўна, яны не вельмі ўважліва мяне слухалі і дапусцілі памылку.

Паглядзіце, што ў іх атрымалася. Як вы думаеце, якую памылку дапусцілі вучні? *(Успрынялі змест загадкі ў прамым сэнае, а не вобразна) .*

 - Калі вам спадабаліся малюнкі, можаце зрабіць дома свае да другіх загадак. Гэта будзе варыятыўная частка дамашняга задання.

**7. Калектыўная работа .** (2 хв.)

Мы даведаліся пра прычыны ўзнікнення загадак, вызначылі спосабы будовы, віды загадак, а з паведамлення аднакласніцы вызначылі, якія загадкі былі самыя першыя па часе ўзнікнення.

Так, правільна, гэта загадкі, прысвечаныя з’явам прыроды, якая мела ўладу над чалавекам. А якія яшчэ ёсць тэмы загадак, вы даведаецеся з індывідуальнага рабочага ліста.

Тэмы беларускіх загадак.

1. З’явы прыроды.

2. Чалавек і яго побыт.

3. Раслінны свет.

4. Жывёльны свет.

5. Чалавек, часткі яго цела.

6. Праца і яе прылады.

7. Хатняя гаспадарка.

8. Тэхніка і культура .

**ІІІ. Замацаванне ведаў вучняў**

**1. Калектыўнае адгадванне загадак.** (3 хв.)

**Настаўнік**. А цяпер мы з вамі навучымся вызначаць тэму і групаваць загадкі. У падручніку на старонках 57-61 змешчана вялікая колькасць загадак. Давайце звернемся да іх і паспрабуем адгадаць і вызначыць тэму наступных загадак: на № 2 – сонца (з’ява прыроды); №27 – бярозы (раслінны свет); № 40 – кот (жывёльны свет); № 50 – лесвіца (чалавек і яго побыт)

* Даю вам падказку. Адгадкі да загадак змешчаны ў падручніку на с. 151.

**2. Работа па варыянтах.** (2 хв.)

 І. Адзначыць алоўкам тры загадкі на тэму “З’явы прыроды”.

 ІІ. Адзначыць алоўкам тры загадкі на тэму “Раслінны свет”.

 ІІІ. Адзначыць алоўкам тры загадкі на тэму “Жывёльны свет”.

**3. Работа ў групах. (** (7 хв.)

Разгадайце крыжаванку. У выдзеленым слупку прачытайце слова, якое называе якасць таго чалавека, які ўмее складацьзагадкі. У выніку мы атрымаем агульны партрэт стваральніка загадак.

**І-ая група:**

1. Вышэй за ўсіх стаіць, навокал глядзіць, люльку курыць. (Комін)

2. Малы малышак упаў з вышак, ён не забіўся, толькі шапачкі пазбыўся.(Жолуд)

3. Еду, еду – і ні дарогі, ні следу.(Лодка)

4. Круглы хлявец поўны белых авец. (Гарбуз)

5. Ехаў камісар, на акне ўзор напісаў. (Мароз).

6. Вечарам нараджаецца, ноч жыве, а раніцай памірае. (Раса)

7. Рук і ног не мае, а дзверы адчыняе. (Вецер)

8. Не калода і не пень, а ляжыць цэлы дзень, не жне і не косіць, а есці просіць. (Гультай)

|  |  |  |  |  |  |  |
| --- | --- | --- | --- | --- | --- | --- |
|  | к | о | М  | і | н |  |
| ж | о | л | У  | д |  |
|  | л | о | Д | к | а |
| г | а | Р  | б | у | з |
| м | А | р | о | з |
|  | р | а | С | а |  |  |
| в | е | Ц | е | р |
| г | у | л | Ь  | т | а | й |

Ключавое слова – мудрасць.

**ІІ-ая група:**

1. Стукае, грукае, нідзе яго не знойдзеш. (Гром)

2. Пад соснамі, пад ёлкамі ляжыць клубок з іголкамі. (Вожык)

3. Чорны сабака не брэша, не кусае, а ў хату не пускае. (Замок).

4. З выгляду – мячык на восі стаячай, а сіла такая – усю зямлю трымае. (Глобус).

5. Без кораня, а расце. (Камень)

|  |  |  |  |  |  |
| --- | --- | --- | --- | --- | --- |
|  | г | Р  | о | м |  |
| в | О  | ж | ы | к |  |
|  | З  | а | м | о | к |
|  | г | л | о | б | У  | с |  |  |  |
|  |  |  | к | а | М  | е | н | ь |

Ключавое слова – розум.

**ІІІ-ая група:**

1. Чыроны конік па дрэве бяжыць. (Агонь)

2. Хто ў чырвоных ботах ходзіць па балотах? (Бусел)

3. Сядзіць, сядзіць на небе – і знікае. (Месяц)

4. З людзьмі сябруе, хату вартуе, жыве пад лаўкай, хвост абаранкам. (Сабака)

5. Доўгі насок, тонкі галасок, хто яго заб’е, той сваю кроў пралье. (Камар)

|  |  |  |  |  |  |  |
| --- | --- | --- | --- | --- | --- | --- |
|  | а | Г  | о | н | ь |  |
| б | У  | с | е | л |
|  | М  | е | с | я | ц |
| с | А  | б | а | к | а |
| к | а | м | а | Р  |  |

Ключавое слова – гумар

**Індывідуальныя заданні**

1. Прымяркуй адгадкі да загадак. Правядзі адпаведныя лініі.

|  |  |
| --- | --- |
| Брат з братам цераз дарогу жывуць, адзін другога не бачаць.  | Жолуд  |
| Малы малышак упаў з вышак, ён не забіўся, толькі шапачкі пазбыўся.  | Вочы.  |
| Пасярод двара стаіць гара, спераду вілы, ззаду мятла.  | Свіння. |
| Поўна бочка віна, нідзе дзірачкі няма.  | Ноч.  |
| Прыйшла чорная карова, усіх людзей пабарола. | Карова. |
| Зялёная, а не луг, белая, а не снег. |  Яйцо.  |
| Не хворая, а ўсё стогне, нічога не згубіла, а ўсё шукае.  | Бяроза. |

**4. Індывідуальныя апераджальныя заданні**

Скласці легенду пра загадку

Скласцці казку пра загадку

**Настаўнік**. Загадка – твор мастацтва, як песня, як легенда, як прыказка. Загадкі адлюстроўваюць культуру беларуса, раскрываюць характар нашых людзей.

 Я прашу выйсці да дошкі вучняў, якія выконвалі індывідуальныя заданні, разгадвалі крыжаванкі.

Паглядзіце, якія партрэт чалавека, што ўмее складаць і адгадваць загадкі, у нас атрымаўся?

Так, гэтыя словы адлюстроўваюць розум, даносяць да нас сакавіты беларускі гумар, сведчаць аб мудрасці нашага народа.

**5. Апераджальнае творчае заданне.**

**Настаўнік**. Загадкі не толькі цікава чытаць і разгадваць. Вялікае задавальненне атрымоўвае чалавек, калі ён сам можа скласці загадку. Дарэчы, па меркаванні нашых продкаў, самы спрыяльны час для стварэння загадак – зіма і восень, калі прырода адпачывае. Вось і я ў якасці

апераджальнага дамашняга задання прапанавала некаторым вучням паспрабаваць свае сілы на ніве творчасці, скласці дома загадкі. Давайце паслухаем, што ў іх атрымалася.

**5. Знаемства з памяткай “Як скласці загадку”.** (3 хв.)

**Настаўнік**. Спадабаліся вам загадкі? А зараз я прапаную ўсім вам атрымаць задавальненне ад працэсу творчасці, таму што складаць загадкі – вельмі цікава. У нашых продкаў толькі той чалавек лічыўся мудрым і моцным, які ведаў загадкі, ўмеў іх адгадваць і ствараць.Такое ўменне прыносіла шчасце і поспех. Я хачу, каб і вы ў мяне былі самымі шчаслівымі вучнямі. А перад тым, як пачынаць працэс творчасці, яшчэ раз перачытайце памятку “Як скласці загадку”

*Памятка “Як скласці загадку”*

1) Вызначце асноўныя прыметы, галоўныя дзеянні прадмета, пра які складаецца загадка. Трэба, каб іх было, па-першае, дастаткова, па-другое, - няшмат (бо загадкі заўсёды кароткія).

2) Падумайце, як “схаваць” адгадку (прапусціце назву, выкарыстайце займеннік, уласнае імя).

3) Калі загадка будзе па падабенству – знайдзіце падобны прадмет. Вызначце, чым яны падобныя.

4) Калі атрымаецца – зрабіце загадку вершаванай ці надайце ёй асаблівы рытм.

**6. Завочнае падарожжа на выставу кніг “Чытаем загадкі”** (2 хв.)

**Настаўнік**. Загадкі ствараюцца і ў наш час. Яны расказваюць пра сучасыя прадметы і з’явы. Такія загадкі называюцца літаратурнымі. На выставе, якая наладжана ў нас, вы можаце ўбачыць кніжкі з загадкамі, якія створаны як беларускімі, так і рускімі аўтарамі. У вольны час у вас ёсць магчымасць паспрабаваць паразгадваць дадзеныя загадкі і выпрабаваць у сабе тыя якасці, пра якія гаворылася ў крыжаванках.

**Адказ на праблемнае пытанне***: Чаму вучымся мы, чытаючы, загадваючы і адгадваючы загадкі?*

**ІV. Падвядзенне вынікаў урока** (2 хв.)

 Што новага даведаліся на ўроку?

 Што для вас здалося самым цікавым на ўроку?

 Што здалося цяжкім?

**V. Выстаўленне і каменціраванне адзнак**

**VІ. Дамашняе заданне:** (1 хв.)

Абавязковае: С. 55-61 – прачытаць, умець адказваць на пытанні.

На выбар: намаляваць загадку па прынцыпу “Памылка мастака”;

 скласці сваю загадку пра сучасны прадмет;

 адгадаць загадкі ( с.57-61)

**Індывідуальны рабочы ліст**

**Прозвішча імя вучня** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Дата правядзення ўрока:**\_\_\_\_\_\_\_\_\_\_\_\_\_\_\_\_\_\_\_\_\_\_

**Тэма:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 1.**

Прычыны ўзнікнення загадак

 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 2.**

 Загадка – гэта \_\_\_\_\_\_\_\_\_\_ апісанне \_\_\_\_\_\_\_\_\_\_\_\_ прадмета ці з’явы, якое патрабуе\_\_\_\_\_\_\_\_\_\_\_\_\_\_\_\_\_\_\_\_ .

**Заданне 3.**

Віды загадак:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 4.**

Тэмы беларускіх загадак

1. З’явы прыроды.

2. Чалавек і яго побыт.

3. Раслінны свет.

4. Жывёльны свет.

5. Чалавек, часткі яго цела.

6. Праца і яе прылады.

7. Хатняя гаспадарка.

8. Тэхніка і культура.

**Заданне 6.**

Работа па варыянтах

*І варыянт*. Адзначыць тры загадкі на тэму “З’явы прыроды”.

*ІІ варыянт.* Адзначыць тры загадкі на тэму “Раслінны свет”.

*ІІІ варыянт.* Адзначыць тры загадкі на тэму “Жывёльны свет”.

**Заданне 7.**

Памятка “Як скласці загадку”

1.Вызначце асноўныя прыметы, галоўныя дзеянні прадмета, пра які складаецца загадка. Трэба, каб іх было, па-першае, дастаткова, па-другое, - няшмат (бо загадкі заўсёды кароткія).

2.Падумайце, як “схаваць” адгадку (прапусціце назву, выкарыстайце займеннік, уласнае імя).

3.Калі загадка будзе па падабенству – знайдзіце падобны прадмет. Вызначце, чым яны падобныя.

4.Калі атрымаецца – зрабіце загадку вершаванай ці надайце ёй асаблівы рытм.

**Дамашняе заданне:**

Абавязковае: С. 55-61 – прачытаць, умець адказваць на пытанні.

На выбар: намаляваць загадку па прынцыпу “Памылка мастака”;

 скласці сваю загадку пра сучасны прадмет;

 адгадаць загадкі ( с.57-61)

**Першая група**

**Заданне.**Разгадайце крыжаванку. У выдзеленым слупку прачытайце слова, якое называе якасць таго чалавека, які ўмее складацьзагадкі.

1. Вышэй за ўсіх стаіць, навокал глядзіць, люльку курыць.

2. Малы малышак упаў з вышак, ён не забіўся, толькі шапачкі пазбыўся.

3. Еду, еду – і ні дарогі, ні следу.

4. Круглы хлявец поўны белых авец.

5. Ехаў камісар, на акне ўзор напісаў.

6. Вечарам нараджаецца, ноч жыве, а раніцай памірае.

7. Рук і ног не мае, а дзверы адчыняе.

8. Не калода і не пень, а ляжыць цэлы дзень, не жне і не косіць, а есці просіць.

***Словы для даведкі****: гультай, лодка, комін, вецер, мароз, жолуд,раса, гарбуз.*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |
|  |  |  |  |  |  |  |
|  |  |  |  |  |
|  |  |  |  |  |  |  |

**Ключавое слова :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Другая група**

**Заданне.**Разгадайце крыжаванку. У выдзеленым слупку прачытайце слова, якое называе якасць таго чалавека, які ўмее складацьзагадкі.

**ІІ-ая пара вучняў:**

1. Стукае, грукае, нідзе яго не знойдзеш.

2. Пад соснамі, пад ёлкамі ляжыць клубок з іголкамі.

3. Чорны сабака не брэша, не кусае, а ў хату не пускае.

4. З выгляду – мячык на восі стаячай, а сіла такая – усю зямлю трымае.

5. Без кораня, а расце.

***Словы для даведкі:*** *камень, вожык, гром, глобус, замок.*

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |  |  |
|  |  |  |  |  |  |  |

**Ключавое слова :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Трэцяя група**

**Заданне.**Разгадайце крыжаванку. У выдзеленым слупку прачытайце слова, якое называе якасць таго чалавека, які ўмее складацьзагадкі.

**ІІІ-ая пара вучняў:**

1. Чырвоны конік па дрэве бяжыць.

2. Хто ў чырвоных ботах ходзіць па балотах?

3. Сядзіць, сядзіць на небе – і знікае.

4. З людзьмі сябруе, хату вартуе, жыве пад лаўкай, хвост абаранкам.

5. Доўгі насок, тонкі галасок, хто яго заб’е, той сваю кроў пралье.

***Словы для даведкі:***сабака, агонь, камар, бусел, месяц.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Ключавое слова :** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Індывідуальнае заданне**

1. Прымяркуй адгадкі да загадак. Правядзі адпаведныя лініі.

|  |  |
| --- | --- |
| Брат з братам цераз дарогу жывуць, адзін другога не бачаць.  | Жолуд  |
| Малы малышак упаў з вышак, ён не забіўся, толькі шапачкі пазбыўся.  | Вочы.  |
| Пасярод двара стаіць гара, спераду вілы, ззаду мятла.  | Свіння. |
| Поўна бочка віна, нідзе дзірачкі няма.  | Ноч.  |
| Прыйшла чорная карова, усіх людзей пабарола. | Карова. |
| Зялёная, а не луг, белая, а не снег. |  Яйцо.  |
| Не хворая, а ўсё стогне, нічога не згубіла, а ўсё шукае.  | Бяроза. |